20 տարուց ավելի «ԽՈՐԴԱ» ՍՊԸ-ն մասնագիտացած է այլընտրանքային էներգիայի աղբյուրների՝ փոքր ՀԷԿ-երի համար հիդրոտուրբինաների և գեներատորների նախագծման, կառուցման, արդիականացման ու ավտոմատացման, ինչպես նաև վերջիններիս համար ուժային սարքավորումների պատրաստման ու կարգավորման աշխատանքներում: Այս տարիների ընթացքում արտադրել, մոնտաժել և հաջողությամբ շահագործման են հանձնվել շուրջ 70 ՀԷԿ-եր` Հայաստանում: <Խորդա> ընկերության գործունեության աշխարհագրությունը ընդգրկուն է` Արցախից մինչև ԱՊՀ երկրներ: Ընդհանուր թվով 121 ագրեգատներ` 100ՄՎտ հզորությամբ: Անհատական մոտեցում` յուրաքանչյուր ՓՀԷԿ-ի շինմոնտաժային աշխատանքներին` նախագծում, կառուցում, համապատասխան ուժային և ավտոմատիկայի սարքավորումներով զինում: Այսպիսին է «Խորդա» ընկերության աշխատելաոճը: Տեղի արտադրող լինելը ընկերությունում մեծ առավելություն են համարում` սեփական արտադրանքի հանդեպ սրտացավ ու պրոֆեսիոնալ մոտեցում ցուցաբերելու, առաջացած խնդիրները սեղմ ժամկետներում վերացնելու տեսանկյունից: